|  |  |
| --- | --- |
|  | **13.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **S Ü R G Ő S S É G I I N D Í T V Á N Y** **E L Ő T E R J E S Z T É S** |
| A Képviselő-testület 2015. november 26. napján tartandó **rendes nyilvános** ülésére |
|  |
| Előterjesztő megnevezése:  | Markót Imre polgármester |
| Iktatószám:  | 2-246/2015-F-1 |
| Tárgy:  | **Törökszentmiklósi Család- és Gyermekjóléti Központ intézményvezetői munkakörének betöltésére kiírt pályázatról** |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló |
| Döntéshozatal módja: | nyílt ülés (Mötv. 46. § (1))egyszerű többség (Mötv. 47. § (2)) |
| Melléklet:  | 1 db **tájékoztató**  |
| Készítette: | Dr. Majtényi Erzsébet jegyző  |
| Meghívott: | Őz Judit intézményvezető(tanácskozási joggal) |
| Véleményezésre megküldve:  | a Képviselő-testület **Szociális, Egészségügyi és Sport Bizottsága**részére |
| Törvényességi véleményezésre bemutatva: | 2015. november 23.  |

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 94. § (1) bekezdése értelmében a települési önkormányzat feladata a gyermekek védelmét ellátó helyi rendszerének kiépítése és működtetése, a területén lakó gyermekek ellátásának megszervezése.

Ugyanezen szakasz (4) bekezdése értelmében: A járásszékhely település, a fővárosban a fővárosi kerületi önkormányzat és a megyei jogú város lakosságszámtól függetlenül köteles gyermekjóléti központot működtetni. A járásszékhely településen működő gyermekjóléti központ ellátási területe a járás lakosságára terjed ki.

Tehát a Gyvt. 2016. január 01-i állapota szerint már nemcsak a negyvenezernél több lakosú településeken kötelező működtetni, hanem minden járásszékhely településen, így új intézményformaként jelenik meg a Törökszentmiklósi Család- és Gyermekjóléti Központ.

Fentiek alapján a Törökszentmiklósi Család- és Gyermekjóléti Központ intézményvezetői álláshelyére a közalkalmazottak jogállásáról szóló 1992. évi XXXIII. törvény, valamint a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Kormányrendelet alapján pályázatot kell kiírni a magasabb vezetői állás betöltésére.

**Tisztelt Képviselő-testület!**

Kérem az előterjesztés megtárgyalását, és a határozati javaslat elfogadását.

Törökszentmiklós, 2015. november 23.

 **Markót Imre**

 **polgármester**

**\_\_\_\_/2015. ( \_\_\_ ) K. t. számú**

**H a t á r o z a t:**

**Törökszentmiklósi Család- és Gyermekjóléti Központ intézményvezetői munkakörének betöltésére kiírt pályázatról**

Törökszentmiklós Városi Önkormányzat Képviselő-testülete megtárgyalta a Törökszentmiklósi Család- és Gyermekjóléti Központ intézményvezetői munkakör pályázati kiírásának ügyét, és úgy dönt, hogy

1. az előterjesztés mellékletét képező pályázati kiírást jóváhagyja.
2. felhatalmazza a jegyzőt, hogy a pályázati kiírást tegye közzé a jogszabályban foglaltaknak megfelelően.

 Határidő: azonnal

Felelős: Markót Imre polgármester

 Dr. Majtényi Erzsébet jegyző

Erről értesül:

1. Markót Imre polgármester
2. Dr. Majtényi Erzsébet jegyző
3. Szervezési Osztály
4. Irattár

Melléklet a /2015. ( ) K. t. számú határozathoz

Törökszentmiklós Városi Önkormányzat

a Közalkalmazottak jogállásáról szóló 1992. évi XXXIII. tv. 20/A §. alapján pályázatot hirdet

a **Törökszentmiklósi Család- és Gyermekjóléti Központ intézményvezetői** (magasabb vezető)

munkakör betöltésére.

**A pályázatot meghirdető szerv:** Törökszentmiklós Városi Önkormányzat

5200 Törökszentmiklós, Kossuth Lajos u. 135.

**A közalkalmazotti jogviszony időtartama:** határozatlan idejű közalkalmazotti jogviszony

**A foglalkoztatás jellege:** teljes munkaidő

**A vezetői megbízás időtartama:** a vezetői megbízatás 5 éves határozott időre szól és

2016. január 18. napjától 2021. január 17. napjáig tart.

**A munkakör betöltésének időpontja**: a pályázat elbírálását követően 2016. január 18.

**A munkavégzés helye:** 5200 Törökszentmiklós, Kossuth Lajos u. 126.

**A munkakörbe tartozó, illetve a vezetői megbízással járó lényeges feladatok:**

* Az intézmény alapító okiratában foglalt tevékenységek magas szakmai színvonalon történő ellátása,
* Az intézmény felelős vezetése, alapdokumentumaiban és a működést meghatározó jogszabályokban meghatározott feladatok szakszerű, jogszerű és gazdaságos ellátása.
* Gondoskodik és biztosítja a szolgáltatásokban történő felvételek jogszerűségét, elkészíti a hatályos jogszabályok által előírt, az intézmény működéséhez szükséges dokumentumokat, valamint gondoskodik azok betartásáról, fenntartásáról.
* Beszámolási kötelezettséggel tartozik a fenntartó felé.
* Gondoskodik az ellátottak érdekvédelmétől.
* Az intézmény közfeladatai: család- és gyermekjóléti szolgáltatás valamint a család- és gyermekjóléti központ feladatai. Munkáltatói jogkör gyakorlása az intézmény dolgozói tekintetében.

**Illetmény és juttatások:**

Az illetmény megállapítására és juttatásokra a Közalkalmazottak jogállásáról szóló 1992. évi XXXIII. tv. (továbbá: Kjt.) rendelkezései, valamint a közalkalmazottak jogállásáról szóló 1992. évi XXXIII. törvénynek a szociális, valamint gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet (továbbiakban: Vhr.) rendelkezései az irányadók.

**Pályázati feltételek:**

* Főiskola. A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 2. melléklet I. rész 1.1. pontja, illeme a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (1.7.) SzCsM rendelet 3. számú melléklet 5. pontja szerinti főiskolai vagy egyetemi szintű iskolai végzettség
* A Vhr. 3. § (3) bekezdésében foglaltaknak megfelelő, legalább öt év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a közoktatás területén betöltött munkakörben szerzett szakmai gyakorlat.
* Szociális szakvizsga, vagy a pályázó nyilatkozata arról, hogy vállalja a megbízást követően két éven bélül annak megszerzését, vagy A személyes gondoskodást nyújtó szociális intézmények szakmai feladatairól és működési feltételeiről szóló 1/2000. (I. 7.) SzCsM rendelet 6.§ (8) bekezdése alapján biztosított mentesség igazolása.
* Vagyonnyilatkozat tételi eljárás lefolytatása
* Büntetlen előélet, cselekvőképesség
* magyar állampolgárság, vagy külön jogszabály szerint a szabad mozgás és tartózkodás jogával rendelkezés, illetve bevándorolt, vagy letelepedett státusz

**A pályázat részeként benyújtandó itatok, igazolások:**

* a pályázó részletes szakmai önéletrajza,
* az öt év szakmai gyakorlat meglétének igazolása,
* az álláshely betöltéséhez szükséges felsőfokú végzettség szakképzettség meglétét igazoló okmány, okmányok másolata,
* szociális szakvizsga másolata, vagy nyilatkozat arról, hogy a pályázó a szociális szakvizsga letétét két éve belül vállalja,
* az intézmény vezetésére vonatkozó program, a szakmai helyzetelemzésre épülő fejlesztési elképzelésekkel
* az intézményben közalkalmazotti jogviszony újonnan történő létesítése esetén, 90 napnál nem régebbi hatósági erkölcsi bizonyítvány, illetve annak igénylését igazoló dokumentum másolata,
* a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul.
* a pályázó nyilatkozata arról, hogy a vagyonnyilatkozat tételi eljárás lefolytatását vállalja,
* a pályázó nyilatkozata arról, hogy nem áll cselekvőképességében részleges korlátozott, vagy teljes korlátozott gondnokság alatt,
* a pályázó nyilatkozatát, amely szerint a gyermekek védelméről és gyámügyi igazgatásról szóló 1997. évi XXXI. tv. 15. § (8) bekezdésében meghatározott kizáró ok vele szemben nem áll fenn,
* ha a pályázó a vezetői megbízás adásával kapcsolatos döntés zárt ülésen való tárgyalását kéri, az erre vonatkozó kifejezett nyilatkozatát.
* a pályázó nyilatkozatát arra vonatkozóan, hogy pályázatát és az abban foglalt személyes adatokat Törökszentmiklós Városi Önkormányzat Képviselő-testületének tagjai, valamint a testületi döntéshozatali eljárásban közreműködő személyek, a pályázók meghallgatását végző bizottság tagjai megismerhetik, kezelhetik és nyilvánosságra hozhatják.

**A pályázat benyújtásának határideje:** 2015. december 31.

**A pályázatok benyújtásának módja:**

* Postai úton, a pályázatnak Törökszentmiklósi Polgármesteri Hivatal címére (5200 Törökszentmiklós, Kossuth Lajos u. 135.) történő megküldésével. Kérjük a borítékon feltüntetni a pályázati adatbázisban szereplő azonosító számot, valamint a munkakör megnevezését: "Törökszentmiklósi Család- és Gyermekjóléti Központ intézményvezető".
* Személyes leadás: Dr. Majtényi Erzsébet Törökszentmiklós Város Jegyzője, 5200 Törökszentmiklós, Kossuth Lajos u. 135. 206-os számú iroda.

A pályázati kiírásról további információt Dr. Majtényi Erzsébet Törökszentmiklós Város Jegyzője a 06 56/590-422-es telefonszámon nyújt.

**A pályázat elbírálásának módja, rendje:**

A Kjt. és a Kjt. Vhr. előírásainak megfelelően a pályázatokat a pályázat előkészítője által összehívott eseti bizottság - a pályázók személyes meghallgatásával - véleményezi. A kinevezésről Törökszentmiklós Városi Önkormányzat Képviselő-testülete, mint a kinevezési jogkör gyakorlója dönt, amelynek eredményéről valamennyi pályázó írásban értesítést kap. A pályáztató fenntartja a jogot, hogy a pályázati eljárást eredménytelennek nyilvánítsa.

**A pályázat elbírálásának határideje:** 2016. január 15.

**A pályázati kiírás további közzétételének helye:**

Törökszentmiklós Városi Önkormányzat honlapja (www.torokszentmiklos.hu)

Törökszentmiklós Városi Önkormányzat helyi sajtója, továbbá az Új Néplap

A KÖZIG ÁLLÁS publikálási időpontja: legkorábban 2015. november 27.